কেডিই () মুক্ত সফটওয়্যার উন্নয়নের কাজে নিয়োজিত একটি আন্তর্জাতিক মুক্ত সফটওয়্যার সম্প্রদায়।  উন্নয়নের কেন্দ্র হিশেবে কেডিই ব্যবহারকারীদের প্রয়োজনীয় টুল ও  অ্যাসেট প্রদান করে, যেটি এ ধরনের সফটওয়্যারের সম্মিলিত উন্নয়নে সহায়ক। কেডিইর জনপ্রিয় পণ্যগুলোর মধ্যে রয়েছে কেডিই ডেস্কটপ, কেডিই ফ্রেমওয়ার্কসমূহ, এবং ক্রিটা অথবা ডিজিক্যামের মত কিছু ক্রস-প্ল্যাটফর্ম সফটওয়্যার যেগুলো ইউনিক্স ও ইউনিক্স-সদৃশ ডেস্কটপ, মাইক্রোসফট উইন্ডোজ ও অ্যান্ড্রয়েডে চালানোর উপযোগী করে তৈরী করা হয়েছে।   কেডিইর সবচেয়ে পরিচিত পণ্য হিশেবে প্লাজমা ডেস্কটপ বেশ অনেকগুলো লিনাক্স ডিস্ট্রিবিউশনের সাথে পূর্বনির্ধারিত ডেস্কটপ এনভায়রনমেন্ট হিশেবে আসে, যার মধ্যে রয়েছে ওপেনসুয্যে  মাজিয়া, মানজারো লিনাক্স কেডিই, নেটরানার লিনাক্স, চক্র লিনাক্স, কুবুন্টু, পিসি লিনাক্স ওএস এবং কেডিই নিওন(উবুন্টু-ভিত্তিক)।   পরিদর্শন  কেডিই কম্যুনিটির কাজ পরিধি বিচার নিচের সংখ্যাগুলো দিয়ে করা যাবে:  কেডিই সর্ববৃহৎ সক্রিয় ফ্রি সফটওয়্যার কম্যুনিটিগুলোর একটি।  ২৫০০ এরও বেশি অবদানকারী কেডিই সফটওয়্যার উন্নয়নে অংশগ্রহণ করে। প্রত্যাকমাসে প্রায় ২০ জন নতুন ডেভেলপার তাদের প্রথম কোড জমা দেয়।  কেডিই সফটওয়্যার ৬০০কোটি লাইন কোডের সমন্বয়ে গঠিত।   কেডিই সফটওয়্যার ১০৮টিরও বেশি ভাষায় অনুদিত হয়েছে। (কিউটি ব্যতিরেকে)  কেডিই সফটওয়্যার ৩৪টিরও বেশি দেশে ১১৪ প্রাতিষ্ঠানিক এফটিপি মিররে রয়েছে।   কেডিই প্রকল্পসমূহ   কেডিই সম্প্রদায় কর্তৃক উন্নয়ন ও রক্ষণাবেক্ষণ করা অনেকগুলো পরিচিত মুক্ত সফটওয়্যার প্রকল্প রয়েছে। কেডিই বা কেডিই সফটওয়্যার কম্পিলেশন বলতে আমরা যা বুঝি তার মূলত তিনটি অংশ:  কেডিই প্লাজমা, প্লাজমা ডেস্কটপ ও প্লাজমা মোবাইলের মত ভিন্ন ভিন্ন ওয়ার্কস্পেসের জন্য একটি প্ল্যাটফর্ম ব্যবহারকারী ইন্টারফেস  কেডিই ফ্রেমওয়ার্কসমূহ, কিউটির উপর ভিত্তি করে বানানো ৮০ টিরও বেশি মুক্ত লাইব্রেরির একটি সংগ্রহ (পূর্বে কেডিইলিবস অথবা কেডিই প্ল্যাটফর্ম নামে পরিচিত ছিলো)  কেডিই অ্যাপলিকেশনসমূহ, লিনাক্স ডিস্ট্রোসমূহের সাথে কাজ করার জন্যে ইউটিলিটি অ্যাপলিকেশনসমূহ এসব ছাড়াও "এক্সট্রাগিয়ার"-এর আরও কিছু স্বকীয় অ্যাপলিকেশন রয়েছে।   কেডিই প্লাজমা   থাম্ব|কেডিই প্লাজমা ৫.১৬ ডার্ক ও লাইট থিম দেখাচ্ছে কেডিই প্লাজমা বিভিন্ন আলাদা ফ্যাক্টর, যেমন ডেস্কটপ, নোটবুক, ট্যাবলেট, স্মার্টফোনে, এমনকি গ্রত্থিত বা এম্বেডেড যন্ত্রেও চলে সমর্থ একটি ব্যবহারকারী ইন্টারফেস প্রযুক্তি।   সর্বশেষ প্লাজমা ৫-এর বিভিন্ন আলাদা ওয়ার্কস্পেসের জন্য বৈশিষ্ট্যগুলো হলো:  যেকোন মাউজ-চালিত যন্ত্র যেমন ডেস্কটপ বা ল্যাপটপের জন্য প্লাজমা ডেস্কটপ  স্মার্টফোনের জন্য প্লাজমা মোবাইল   টেলিভিশন এবং সেট-টপ বক্সের জন্য প্লাজমা বিগস্ক্রিনhttps://invent.kde.org/kde/plasma-bigscreen/  গ্রত্থিত এবং টাচ-সংবলিত যন্ত্রসমূহ যেমন আইওটি বা অটোমোটিভের জন্য প্লাজমা ন্যানোhttps://invent.kde.org/kde/plasma-nano  লোকাল মিডিয়া চালানোর জন্য প্লাজমা মিডিয়া সেন্টার   ইতিহাস  সংস্করণতারিখতথ্য১৪ অক্টোবর ১৯৯৬কেডিই উন্নয়নের ঘোষণাকে ডেস্কটপ এনভায়রনমেন্ট ১১২ জুলাই ১৯৯৮কে ডেস্কটপ এনভায়রনমেন্ট ২২৩ অক্টোবর ২০০০কে ডেস্কটপ এনভায়রনমেন্ট  ৩৩ এপ্রিল ২০০২কে ডেস্কটপ এনভায়রনমেন্ট ৪১১ জানুয়ারি ২০০৮কেডিই প্লাজমা ৫১৫ জুলাই ২০১৪পূর্বের কেডিই বা কেডিই এসসিকে কেডিই প্লাজমা, কেডিই ফ্রেমওয়ার্ক ও কেডিই অ্যাপলিকেশনে বিভক্ত করা হলো  thumb|কেডিই প্লাজমা ডেস্কটপ ৪.১০-এ কেরাইট   উল্লেখযোগ্য ব্যবহার  ব্রাজিলের প্রাথমিক শিক্ষাব্যবস্থা চলে কেডিই সফটওয়্যার চলা কম্পিউটার ব্যবহার করে, যেখানে ৪,০০০ শহরে প্রায় ৪২,০০০-এর মত ইশকুল রয়েছে এবং এ প্রক্রিয়ায় কেডিই সফটওয়্যার প্রায় ৫.২ কোটি শিশুর জন্য ব্যবহৃত হচ্ছে। তাদের ব্যবহার করা ডিস্ট্রিবিউশনটির নাম এডুকেশনাল লিনাক্স, যেটি একটা কুবুন্টু ভিত্তিক লিনাক্স ডিস্ট্রিবিউশন।  এর পাশাপাশি আরও হাজার হাজার শিক্ষার্থী তাদের বিশ্ববিদ্যালয়ে কেডিই পণ্য ব্যবহার করে। পর্তুগিজ এবং ভেনিজুয়েলার অনেক বিদ্যালয়েও কেডিই সফটওয়্যার ব্যবহার করা হয়, যথাক্রমে ৭,০০,০০০ ও ১০ লাখ সিস্টেমে।   পারদাস যদিও একটি স্থানীয় লিনাক্স ডিস্ট্রিবিউশন, তুর্কি সরকারের অনেকগুলো বিভাগ কেডিই সফটওয়্যার ব্যবহার করে, যার মধ্যে তুর্কি সামরিক বাহিনী, জাতীয় প্রতিরক্ষা মন্ত্রণালয়, তুর্কি পুলিশ এবং এসজিকেও রয়েছে।   নিউক্লিয়ার গবেষণার ইউরোপিয় সংগঠন সার্নও কেডিই সফটওয়্যার ব্যবহার করে।   প্রায় ১১,০০০ সিস্টেমে জার্মানি তাদের দূতাবাসে কেডিই সফটওয়্যার ব্যবহার করে।  মঙ্গল অভিযানের সময় নাসা প্লাজমা ডেস্কটপ ব্যবহার করেছিলো। https://mobile.twitter.com/kdecommunity/status/1083093088749436928?lang=en   তথ্যসূত্র    বহিঃসংযোগ      কেডিই সংবাদ, খবর ঘোষণা  কেডিই উইকি  বিষয়শ্রেণী:১৯৯৬-এর সফটওয়্যার বিষয়শ্রেণী:ওপেন সোর্স বিষয়শ্রেণী:লিনাক্স সফটওয়্যার বিষয়শ্রেণী:কেডিই বিষয়শ্রেণী:মুক্ত সফটওয়্যার সংগঠন বিষয়শ্রেণী:মুক্ত সফটওয়্যার প্রকল্পসমূহ বিষয়শ্রেণী:মুক্ত ও ওপেনসোর্স সফটওয়্যার সংগঠন